27.6.2023.
LV
Eiropas Savienības Oficiālais Vēstnesis
C 224/3
e) Renfe apņemas piemērot maksimālo kļūdu īpatsvaru (6) 14,23 %.
Maksimālā vērtība tiktu periodiski pārskatīta, un, atbildot uz Renfe pieprasījumu, Komisija to varētu grozīt.
Renfe apņemas maksimālā kļūdu īpatsvara pārsniegšanas gadījumā veikt vajadzīgos pasākumus, lai analizētu cēloņus un īstenotu nepieciešamos tehniskos pasākumus to iespējami ātrai novēršanai.
f) Renfe apņemas iecelt uzraudzības pilnvarnieku, kas desmit gadus uzraudzīs saistību īstenošanu un ziņos par to Komisijai.
g) Renfe apņemas nekādā veidā tieši vai netieši ar kādu darbību vai bezdarbību neapiet vai nemēģināt apiet saistības.
h) Saistības paliek spēkā nenoteiktu laiku, sākot no spēkā stāšanās dienas.
(8)
Saistību pilns teksts angļu valodā ir publicēts Konkurences ģenerāldirektorāta tīmekļa vietnē: https://ec.europa.eu/competition-policy/index_en
4.
Aicinājums iesniegt piezīmes
(9)
Ievērojot tirgus pārbaudes rezultātus, Komisija plāno pieņemt lēmumu saskaņā ar Regulas (EK) Nr. 1/2003 9. panta 1. punktu, ar ko iepriekš apkopotās un Konkurences ģenerāldirektorāta tīmekļa vietnē publicētās saistības atzīst par saistošām.
(10) Komisija saskaņā ar Regulas (EK) Nr. 1/2003 27. panta 4. punktu aicina ieinteresētās trešās personas iesniegt savus apsvērumus par ierosinātajām saistībām.
Apsvērumiem jānonāk Komisijā ne vēlāk kā sešu nedēļu laikā pēc šīs publikācijas datuma.
Ieinteresētās trešās personas tiek lūgtas iesniegt arī savu piezīmju nekonfidenciālu versiju, kurā informācija, ko tās uzskata par komercnoslēpumiem un cita veida konfidenciālu informāciju, ir svītrota un attiecīgi aizstāta ar nekonfidenciālu kopsavilkumu vai ar vārdiem “komercnoslēpumi” vai “konfidenciāli”.
(11) Atbildes un piezīmes vēlams pamatot un minēt tajās attiecīgos faktus.
Ja konstatējat problēmu saistībā ar kādu ierosināto saistību daļu, lūdzam ierosināt iespējamo risinājumu.
(12) Apsvērumus Komisijai ar atsauci AT.40735 Online rail ticket distribution in Spain var nosūtīt pa e-pastu (COMPGREFFE-ANTITRUST@ec.europa.eu) vai pa pastu uz šādu adresi: European Commission Directorate-General for Competition Antitrust Registry 1049 Bruxelles/Brussel BELGIQUE/BELGIË
(6) Kļūdu īpatsvars ir attiecība starp Renfe biļešu pārdošanas sistēmā noteiktā laikposmā notikušo neveiksmīgo rezervācijas pieprasījumu skaitu un kopējo rezervācijas pieprasījumu skaitu.